als_Latn dik_Latn sag_Latn
Fondacioni për Liri Ekonomike ka publikuar listën me 10 njerëzit më të pasur të vitit në Shqipëri. Kjo iniciativë gjerësisht e përdorur në vendet perëndimore dhe SHBA është një nga format e promovimit të lirisë ekonomike në vendin tonë, duke evidentuar bizneset dhe individët më të suksesshëm në sipërmarrjen e lirë. Metoda e përdorur është një përafërsim i asaj të përdorur nga Forbes Magazine, ku merret parasysh xhiro vjetore e kompanisë, fitimi vjetor, kapitali i investuar, një vlerësim i përafërt i vlerës së tregut të biznesit. Në këtë vlerësim nuk janë konsideruar faktorë të tjerë si prona personale, detyrimet ndaj shtetit apo detyrimet ndaj sistemit bankar.
*Lista është publikuar nga Fondacioni për Liri Ekonomike
*Disa prej informacioneve vijnë nga emisioni “Opinion” në Tv Klan.
Nga Fondacioni për Liri Ekonomike ~
2014-06-03 16:53:00
Samir Mane (QTU, TEG, NEPTUN, telefoni celulare PLUS, ndërtime etj,.)Është biznesmeni që kryeson listën e 10 personave më të pasur në Shqipëri. Zyrtarisht njihet si pronar 100 për qind i grupit Balfin, investime në pjesëmarrje dhe shërbim konsulence. Gjithashtu ai është pronar 100 për qind i Mane TCI që merret me ndërtim dhe shitblerje pasurish të patundshme e qeradhënie, Albchrome Albania, me 90 për qind të aksioneve të Neptun, tregtim mallrash elektroshtëpiake, si dhe 88 për qind të aksioneve të Tirana East Gate (TEG), një qendër tregtare, më e madhja në Shqipëri.
Në vitin 1993 Mane u kthye në Shqipëri për të hapur exchange dhe dyqanet e para elektroshtëpiake duke u kthyer shumë shpejt lider në këtë fushë. Në fund të viteve 90’ Mane shtriu aktivitetin e tij të elektroshtëpiakeve në Ballkan. Ndërkohë që në vitin 2005 hapi në Shqipëri të parën qëndër tregtare të quajtur “Qëndra Tregtare Univers” e njohur ndryshe si QT, e cila sot ka shtrirë filialet e saj në Durrës, Vlorë dhe Fier. Në vitin 2008 Financial Times e klasifikon Samir Mane-n në Top 4 njerëzit më të pasur në Shqipëri. President dhe administrator I deleguar I “Balfin Group”, shoqëria më e madhe private në Shqipëri. Pasuria e Samir Mane-s është vlerësuar të jetë 1.2 milion dollarë sipas të dhënave të Hua Fex, një kompani britanike që merret me vlerësimin e pasurive. E rezultuar tejet e suksesshme, brenda 7 viteve Mane do të krijojë qëndrën e dytë tregtare të quajtur “Tirana East Gate” apo ndryshe TEG, me një sipërfaqje prej 90.000m2 i cili kushtoi 54 million dollarë.
Në tetor të 2012 grupi “Balfin” përmbushi një nga investimet e tij më të rendësishme jashtë Shqipërisë duke ndëruar “Skopje City Mall” në kryeqytetin Shkup të Maqedonisë, një projekt I zhvilluar në bashkëpunim me partner të huaj, I cili thuhet të ketë kushtuar 68 milion euro. Po në vitin 2012, Mane me ‘Balfin Group” gjendet I angazhuar me nje tjetër projekt guximtar, atë të ndërtimit të Parkut Logjistik të Tiranës, një risi revolucionare për tregun shqipëtar, një projekt që furnizon me shërbime jo vetëm ndërmarrjet shqipëtare por edhe ato të huaja. Kostot e investimit total parashikohet të jenë 44 milion euro. Aktualisht promovimi I qëndrave tregtare vazhdon në Kosovë, ku Mane po krijon një tjetër simotër me atë në Shqipëri. Në ndërtimin e biznesit Mane ka preferuar të mbajë larg duart nga punët publike. Ndër personazhet më të pasur në Shqipëri, ajo që vlen të theksohet në portretin e tij ëhstë afrimiteti me median, ku ndryshe ngashumë lojtarë të fushës së biznesit ka zgjedhur të ketë një profil më të hapur publik.
Vasil Naçi (Pepsi, Birra Amstel, distrubiocion pije, detergjent, cigare etj,.)Ka lindur në fshatin Kakavijë të Gjirokastrës. Ai ka përfunduar studimet e larta në Institutin Bujqësor të Kamzës. Sipas legjendave që qarkullojnë Naçi e ka nisur tregëtinë duke u ofruar shokëve të tij atlete, të cilat u’a shiste me një çmim të pranueshëm lekësh. Por ajo që dihet e sigurtë është se aktivitetin e tij si biznesmen, ku shfrytëzoi afërsinë e fshatit të tij të lindjes me qytetin e Janinës në Greqi, ku nisi dhe tregëtimin e çamçakëzëve. Në vitin 1996 Naçi merr në pronësi ujin Glina. Vasil Naçi implementoi i pari në Shqipëri “Microsoft Dynamic Navigation”, një system shumë i përparuar financiar, ndërkohë që aktualisht ëhstë aksioner në disa kompani si “AGNA Group” ku zotëron 37 përqind të aksioneve, e cila ka ekskluzivitetin e markave Pepsi, birrave Amstel dhe Corona, çajit të ftohtë të Lipton Ice-Tea si edhe të detergjentëve larës dhe cigareve ku zotëron “Alfa sh.a” me 27 përqind të aksioneve, ‘Platea” 17 përqind, “Albertex” 34 përqind dhe aksione në bankën Societe Generale Albania, ku zotëron 4 përqind.
Nuk ka preferuar të përfshihet në fushën e investimeve publike ndërkohë që vazhdon të ruajë profiling e një biznesmeni jomediatik.
Bashkim Ulaj (Pronari i 22-katëshit tek TVSH, firma ndërtimi, fibra optike etj,.)Të parët e tij thuhet të jenë nga fshati Vuthaj në kufi me Malin e Zi, ndërkohë që në vitet 1960 zhvendosen të jetojnë në qytetin e Laçit, aty ku Bashkim Mulaj nisi dhe hapat e parë në rrugën e biznesit. Sipas të dhënave të pakta që vijnë, Ulaj e ka nisur biznesin e ndërtimit fillimisht në Laç dhe Mamurras, por bumin si ndërtues do ta kishte në Tiranë, ku do të ndërtonte shumëkatëshin ABA Center, përballe RTSH-së por edhe në zonën e Liqenit Artificial. Aktualisht biznesi i Ulaj-t është i shtrirë në liçenca fabrike çimentoje, ndërtimi rrugësh, transporteve, tregëtisë dhe shërbimeve. Nga të dhënat që disponohen, Bashkim Ulaj
Është pronar me 100% të aksioneve të kompanive Gener 2 (që merret me ndërtimin e urave, tuneleve) dhe Platinium Investment dhe 70% të aksioneve të DataCom, që merret me shtrimin e fijeve optike. Ndërkohë që është pjesmarrës i rregulltë në tenderat publikm është tejet i rezervuar me daljet publie aq sa janë të rralla imazhet që na vijnë prej tij.
Artan Dulaku (Qendra Tregtare Kristal, ETC, ndërtime, koncesionari Ford, Ranger Rover, rrjeti supermarketeve Conad, Tring Digital, Vizion + etj,.)Ishte një lektor i ri që premtonte shumë në fillim të viteve 90’, kohë kur mentori i tij, pedagogu i njohur i ekonomisë Gramoz pashko, zgjodhi ta mbante pranë si asistentë. Bashkëpunim i cili do të vazhdonte ehde më tej kur Pashko me postin e zv.Kryeministrit do ta tërhiqte me vete Dulakun në detyrën e drejtorit të Privatizimeve në Kryeministri. Pas kryerjes së studimeve pasuniversitare në Londër, Dulaku kthehet të hapë biznesin e tij privat, fillimisht një kompani taksish, për t’u përqëndruar shumë shpejt në biznesin e ndërtimit.
Ndër aktivitetet që njihen janë: “qëndra Tregtare Kristal”, “ETC”, kompania e ndërtimit “Edil-al”, koncensionari Ford, Range Rover, rrjeti I supermarketeve Conad, Tring Digital dhe Vizon Plus
Dulaku është pronar edhe i Albeton 5 (100 për qind), Iliria Development (Shitblerje pasurish të patundshme), me 49 përqind; Alba-Beton, 34 përqind në këtë kompani që merret me aktivitet ndërtimi, shitberleje pasuri te patundshme. Dulaku është pronar edhe i 20 përqind të aksioneve të Euro Aditiv, kompani që merret me prodhim, blerje, tregti materialesh kimike për ndërtim.
Vjollca Hoxha ( Top Channel, Lori Cafe, Digitalb etj,.)Ajo është e veja e krijuesit të TOP MEDIA, Dritan Hoxha, ndarë nga jeta në 23 maj 2008 si pasojë e një aksidenti automobilistik. Dritan Hoxha ishte student I mjekësisë, kur vendosi në fillim të viteve 1990 të emigronte në Itali, aty ku punoi në një kompani elektronike, punë nga e cila do të merrte edhe pasionin e pandashëm për elektronikën. Më tu kthyer në Shqipëri ai në Hotel Dajti një qëndër lojrash elektronike, biznes I cili dështoi në vitin 1997, në kohën e trazirave të mëdha në vend. Në vitin 1998 falë edhe këshillave të marra, Hoxha u lidh me biznesin e kafësë, ku themeloi dhe kompaninë ‘Lori Café”. Po në këtë vit krijoi edhe Top Albania Radio, ndërkohë që në vitin 2002 median vizive Top Channel dhe pak vite më vonë platformën satelitore ‘DigitAlb”
Gruaja e të ndjerit Dritan Hoxha, Vjollca Hoxha, sipas të dhëave trashëgon 8 përqind të aksioneve të televizionit kombëtar Top Channel. Ajo është pronare edhe me 10 përqind në Digitalb, 6 për qind të aksioneve të kompanisë celulare Plus Comunication, 20 përqind të aksioneve të “Valtellina”, kompania e shitjes së Lori Caffe, si dhe 20 përqind të aksioneve të “Video Grafic Agency” (VGA), që merret me prodhim e publikim reklamash.
Shefqet Kastrati (Kastrati Sh.a, AlbSig etj,.)Rezulton zyrtarisht pronar me 100 përqind të aksioneve të “Kastrati Sh.a” (Shoqëri Aksionere), e themeluar në vitin 1992, kompani që merret me prodhim biokarburesh nga burime te rinovueshme si vajra vegjetale etj., si dhe të “Kastrati Shpk” që merret me import, eksport, tregti me pakicë të karburanteve, lëndëve djegëse, transport karburanti e mallrash, veprimtari në fushën e ndërtimit. Kastrati është pronar edhe i kompanisë së sigurimeve “Albsig” (Alb-Siguracion) me 73 përqind të aksioneve; “Continental Group sh.a”, me 50 përqind, kompani që merret me import, tregti produktesh hidrokarbure, traport hidrokarburesh dhe te tjera; 17 përqind të aksioneve të “Kastpetro, ndërtim impiantesh për tregtim dhe përpunim hidrokarburesh; 49 për qind të “Greeen Fuel”, prodhim biokarburesh nga burime te rinovueshme si vajra vegjetale etj.; 50 përqind të “Murataj”, tregtim të mjeteve të transportit, prodhim të produkteve bujqësore, të qumështit dhe të nënprodukteve të tyre, mishit dhe të nënprodukteve të tyre, etj.;
Grigor Joti (Infosoft System, InveG, etj,.)Drejtor i përgjithshëm I ‘Infosoft System”. Është pronar me 100 përqind të aksioneve të “InveG” që merret me ndërtim dhe rikonstruksion, si dhe 80 përqind të aksioneve të “Infosoft Group”. Kjo është kompania më e madhe e menaxhimit dhe shitjes së produkteve kompjuterike në Shqipëri. Njëkohësisht president i shoqatës ‘AITA”, shoqata e komunitetit të IT në Shqipëri.
Edmond Leka (Western Union, Union Bank, etj,.)Dikur drejtor për Bashkimin Europian në Këshillin e Ministrave, më pas në vitin 2004 pjesë e KOP, “Komiteti i Orientimit të Politikave” në Partinë Demokratike. Aktualisht Leka ka aksione në “Western Union”, 35 përqind të aksioneve në kompaninë “Unioni Financiar Tiranë” që kontrollon të gjitha pikat e Western Union në vend. Gjithashtu është pronar edhe i 2 përqind të aksioneve të bankës “Union Bank”.
Vilma Nushi ( Ekskluziviteti i shpërndarjes për të gjitha produkteve Procter & Gamble, etj,.)Është një ndër të paktat femra që rezultojnë në më të pasurit e vendit dhe e dyta zonjë në “Top 10”. Zotëron ekskluzivitetin e distribucionit të produkteve “Procter and Gamble”. Është pronare e 100 përqind të aksioneve të “Marketing Distribution”. Kontrollon Duty Free Shop dhe ka aktivitet të gjerë të tregtimit të mallrave të ndryshme. Është pronare edhe e gjysmës së aksioneve të kompanisë farmaceutike, TRIMED.
Ramë Geci (Pronar i Hotel Tirana Internacional, firma ndërtimi Geci etj,.)I dhjeti në listë është Ramë Geci. Biznesmeni i cili do të mbahet mend për lëvizjet e bujshme që bëri duke blerë 56 përqind të aksioneve në “Hotel Tirana Internacional” me një çmim prej 25 milion euro, duke u bërë kësisoj aksioner i “Geci shpk” me 100 përqind të kapitalit të hotelit.
als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn